da da da da da da da da da sv da da de da da en da de de da da fi da da da da en da da da da en da da da da da da en da da da da en en da en da en da es pt da ko en da ko da da da en da en da en da da sk sv da ru de fr da de da da da da da de nb oc en en hbs_lat en en
Donation fra ”Fonden Sol og Strand ved Margit og Kjeld” styrker rådgivningen til psykisk syges pårørende - Sol og Strand Fonden
Bedre Psykiatri er en af ti velgørende organisationer, som nu hver modtager 100.000 kroner fra den fond, der ejer Sol og Strand Feriehusudlejning. Bedre Psykiatri vil nå mange flere pårørende med professionel og specialiseret rådgivning – og pengene falder på et tørt sted, for hver tredje dansker er pårørende til en psykisk syg, fastslår Bedre Psykiatris landsformand, Mads Engelholm.
Rådgivning til pårørende til psykisk syge.
Få mere at vide om
Mere end hver tredje dansker er pårørende til et menneske med psykisk sygdom – og det er langt fra kun den syge, der påvirkes af sygdommen. Også de pårørende påvirkes meget ofte voldsomt af sygdommen. Det er et hårdt liv med bekymringer, sorg, stress og store praktiske udfordringer. Det er belastninger, der kan være så store, at de pårørende selv udvikler stress, depression og psykiske sygdomme af at være pårørende.
Det viser omfattende undersøgelser, som Bedre Psykiatri har gennemført blandt organisationens medlemmer.
Men nu åbner en donation på 100.000 kroner fra ”Fonden Sol og Strand ved Margit og Kjeld”, der ejer Sol og Strand Feriehusudlejning A/S, for at Bedre Psykiatri i 2022 kan udvikle organisationens rådgivning til psykisk syge og deres pårørende, så flere kan få oplysning og hjælp til at håndtere livet tæt på en person med psykisk sygdom.
FORMAND: HJÆLPER MENNESKER MED ”DESPERAT BRUG FOR STØTTE OG RÅDGIVNING”
Mads Engelholm, der er landsformand for Bedre Psykiatri, modtager donationen på 100.000 kroner fra ”Fonden Sol og Strand ved Margit og Kjeld” med stor taknemlighed:
– Jeg er rigtigt glad og meget taknemmelig for den håndsrækning, Sol og Strand igen i år har givet til vores arbejde for pårørende til mennesker med psykisk sygdom. Det flotte bidrag er med til at sikre, at vi kan give solid professionel rådgivning til forældre, børn, søskende og andre pårørende, der står i en meget sårbar situation, siger Mads Engelholm.
– Med støtten sikrer Fonden Sol og Strand ved Margit og Kjeld, at pårørende til mennesker med psykisk sygdom kan få hjælp og rådgivning i Danmarks eneste professionelle telefonrådgivning for pårørende. Forældre, børn, søskende og andre pårørende til mennesker med psykisk sygdom har desperat brug for støtte og rådgivning. Hos Bedre Psykiatris erfarne rådgivere kan pårørende få hjælp til at forstå deres rettigheder, finde rundt i systemet, tale med den syge og ikke mindst – håndtere de svære følelser, der opstår, når én, man elsker, er syg, forklarer Bedre Psykiatris landsformand.
”FERIE MED DET GODE HJERTE” – OVERSKUDDET GØR GAVN I VELGØRENDE ORGANISATIONER, IKKE KAPITALFONDE
Det er unikt i det danske turisterhverv, at langt størstedelen af overskuddet fra Sol og Strands udlejning af sommerhuse og ferieboliger i løbet af få år bliver omsat til støtte til velgørende og lokale formål. I stedet for at havne i udenlandske kapitalfonde og pengetanke.
Formanden for fondens bestyrelse, Jens Stadum, glæder sig over, at både husejere, feriegæster og medarbejdere har bidraget med input til processen – og at fonden nu for andet år i træk kan uddele en million kroner til velgørende formål:
– Vi kan se af ansøgningerne – og af de tilbagemeldinger, vi får fra sidste års modtagere af donationer fra ”Fonden Sol og Strand ved Margit og Kjeld” – at pengene gør en vigtig forskel for mange af de mennesker, som har det svært og er udfordret. Og det gælder både i Danmark, men også uden for de danske grænser. Der er virkelig brug for penge, siger bestyrelsesformanden.
– Vi kan med god samvittighed sige, at man bidrager til at gøre noget godt for andre, når man holder ferie gennem Sol og Strand. Det er det, vi kalder ”Ferie med det gode hjerte”, siger Jens Stadum.
– Vi har allerede besluttet, at vi åbner for ansøgninger til den næste udlodningspulje efter sommeren 2022, således vi også til næste år i december kan 1 million kroner til gode formål. Vores forventning er, at vi derefter fra 2023 kan udlodde endnu større beløb fra fonden. Lige som i år er planen fremover, at vi henter input fra husejere, feriegæster og ansatte hos Sol og Strand, når vi åbner for ansøgninger til de næste udlodninger, siger Jens Stadum.
STIFTERE AF FONDEN: SOL OG STRAND SKAL FORBLIVE DANSK – OG GØRE EN FORSKEL
Det er stifterne af Sol og Strand Feriehusudlejning A/S, Margit og Kjeld Andersen, der etablerede ”Fonden Sol og Strand ved Margit og Kjeld”.
Ægteparret havde et dobbelt ønske – nemlig både at bevare Sol og Strand på danske hænder, men også at sikre, at selskabets overskud primært går til velgørende og humanitære formål.
– Vi har fået de penge, vi skal have. Og vi kan se, at andre kan have stor gavn af dem, hvis vi kanaliserer overskuddet videre til humanitære og velgørende formål. Det bliver vi bekræftet i, når vi ser den lange række af kvalificerede ansøgninger, som er kommet til fonden igen i år, siger Kjeld Andersen, som sammen med hustruen Margit Andersen etablerede Sol og Strand Feriehusudlejning for 42 år siden.
– Vi er meget tilfredse med at se kvaliteten i det arbejde, vi donerer penge til. Det er tydeligt, at ansøgningerne kommer fra organisationer, der brænder for at gøre en forskel. Og det er det, der tæller for os, siger Margit Andersen.
tlf. 50 51 03 37
formand for bestyrelsen i ”Fonden Sol og Strand ved Margit og Kjeld”,
tlf. 40 85 67 33
PR- og pressechef i Sol og Strand Feriehusudlejning A/S,
tlf. 40 29 38 37
Fonden Sol og Strand ved Margit og Kjeld donerer en million til humanitær indsats i Ukraine
Donation fra ”Fonden Sol og Strand ved Margit og Kjeld” giver Børnesagens Fællesråd en stærkere stemme
Donation fra ”Fonden Sol og Strand ved Margit og Kjeld” sender 25 indiske børnehjemsbørn på højere uddannelser
”Fonden Sol og Strand ved Margit og Kjeld” bistår Læger uden Grænser i kampen mod COVID-19
Sol og Strand Fonden
© Fonden Sol og Strand ved Margit og Kjeld